Príloha č. 2 súťažných podkladov

|  |
| --- |
| **návrh RÁMCOVEJ DOHODY** |

**Rámcová dohoda č. OVO2-2019/000748-00**

na uskutočnenie

kontrol, tlakových skúšok a opráv hasiacich prístrojov, kontrol zariadení na dodávku vody na hasenie požiarov po ich odovzdaní do užívania a tlakových skúšok požiarnych hadíc a údržieb a prehliadok požiarnych uzáverov v objektoch a služobných cestných vozidlách Ministerstva vnútra Slovenskej republiky

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej

len **„ObZ“**) a podľa § 83 zákona č. 343/2015 Z. z. o verejnom obstarávaní a o zmene a doplnení niektorých

zákonov v znení neskorších prepisov ( ďalej len „zákon 343/2015 Z. z.“)

(ďalej len „ Rámcová dohoda“)

medzi

**Objednávateľ:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

Splnomocnený k podpisu: Ing. Martin Fleischer, generálny riaditeľ sekcie ekonomiky MV SR

(na základe plnomocenstva č. p. KM-OPS4-2018/001604-223 zo dňa 1.6.2018)

IČO: 00 151 866

Bankové spojenie: Štátna pokladnica

Číslo účtu: 7000180023/8180

IBAN: SK78 8180 0000 0070 0018 0023

(ďalej len „Objednávateľ)

**Dodávateľ:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

Tel:

Fax:

e-mail:

(ďalej len „Dodávateľ“)

(ďalej len „Účastníci Rámcovej dohody“)

**ÚVODNÉ USTANOVENIA**

1. Zmluvné strany uzatvárajú túto Rámcovú dohodu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. XX/2019 dňa XX.0X.2019 pod značkou XXXX -XXX (ďalej len „VO“).
2. Základným účelom tejto Rámcovej dohody je v súlade s výsledkom VO zabezpečenie dodania služby (tak ako je tento pojem zadefinovaný v čl. I  bode 1.1. a v Prílohe č. 1 Rámcovej dohody) v súlade s touto Rámcovou dohodou.

**Čl. I**

**PREDMET RÁMCOVEJ DOHODY**

* 1. Predmetom tejto Rámcovej dohody je záväzok dodávateľa zabezpečiť pre objednávateľa kontroly, tlakové skúšky a opravy hasiacich prístrojov, kontroly zariadení na dodávku vody na hasenie požiarov po ich odovzdaní do užívania a tlakové skúšky požiarnych hadíc a údržby a prehliadky požiarnych uzáverov v objektoch a služobných cestných vozidlách objednávateľa v rámci ...............kraja (ďalej len „služby“) v súlade s Opisom predmetu zákazky, ktorý tvorí Prílohu č. 1 tejto Rámcovej dohody a záväzok objednávateľa zaplatiť za poskytnuté služby dodávateľovi cenu podľa článku V tejto Rámcovej dohody (ďalej len „predmet Rámcovej dohody“).
  2. Predmet Rámcovej dohody je podrobne špecifikovaný v Prílohe č. 1 tejto Rámcovej dohody.
  3. Predmet Rámcovej dohody bude poskytovaný Objednávateľovi na základe objednávok.
  4. Objednávateľ pri uzatváraní tejto Rámcovej dohody koná ako verejný obstarávateľ v zmysle ustanovenia § 7 zákona č. 343/2015 Z. z..

**Čl. II**

**PRÁVA A POVINNOSTI ÚČASTNÍKOV RÁMCOVEJ DOHODY**

1. Všetky dokumenty súvisiace s touto Rámcovou dohodou a to najmä objednávky, faktúry, výkazy, výdajky a pod. zmluvné strany vypracovávajú v slovenskom jazyku, a tieto dokumenty musia obsahovať všetky dohodnuté a všeobecnými záväznými právnymi predpismi platnými na území SR vyžadované údaje.
2. Dodávateľ je povinný:
   1. zabezpečiť pre Objednávateľa výkon služieb podľa tejto Rámcovej dohody v dohodnutej kvalite, rozsahu, cene a v dohodnutých termínoch, v zmysle objednávky objednávateľa,
   2. odstrániť nedostatky, ktoré zapríčinil Dodávateľ na svoje náklady v lehote podľa čl. III. Bod 3.4. tejto Rámcovej dohody,
   3. V prípade odvozu hasiacich prístrojov na tlakovú skúšku, opravu alebo kontrolu zabezpečiť objekt, u ktorého odobral hasiaci prístroj náhradnými hasiacimi prístrojmi. Po vykonaní kontroly, opravy alebo tlakovej skúšky musí vrátiť odobratý hasiaci prístroj na pôvodné stanovište hasiaceho prístroja.
   4. min. 5 dní vopred nahlásiť výkon služby emailovou formou a telefonicky **správcovi objektu**, pričom uvedie termín kontroly, meno, priezvisko, EČV vykonávajúcich kontrolu, ktorí majú za povinnosť pred vstupom do objektu MV SR preukázať svoju totožnosť. V prípade hasiacich prístrojov **v služobných cestných vozidlách** nahlásiť výkon služby emailovou formou a telefonicky kontaktnej osobe uvedenej pri zaslaní objednávky.
   5. vykonávať výmenu náhradných dielov v rozsahu hadica a manometer.

Pokiaľ sa pred vykonaním tlakovej skúšky prenosného hasiaceho prístroja zistia nedostatky, pri ktorých je potrebná výmena jednotlivých komponentov nad rámec akceptovaných náhradných dielov (hadica, manometer a náhradných dielov, ktoré sa bežne poškodia vykonaním tlakovej skúšky), dodávateľ je povinný tlakovú skúšku nerealizovať a vystaví pre **správcu objektu**, v prípade hasiacich prístrojov **v služobných cestných vozidlách** pre určenú kontaktnú osobu, protokol o jeho vyradení.

* 1. písomne potvrdiť správcovi objektu a v prípade hasiacich prístrojov **v služobných cestných vozidlách** určenej kontaktnej osobe prevzatie prenosného hasiaceho prístroja a jeho následné vrátenie po tlakovej skúške, kontrole alebo oprave. V písomnom potvrdení uvedie všetky potrebné údaje, ktoré presne identifikujú hasiaci prístroj (druh HP, vek v rokoch HP, rok výroby HP, výrobné číslo, sap číslo). Realizáciu kontrol, tlakových skúšok a opráv hasiacich prístrojov, kontrol zariadení na dodávku vody na hasenie požiarov po ich odovzdaní do užívania a tlakových skúšok požiarnych hadíc, údržieb a prehliadok požiarnych uzáverov **v objektoch** Ministerstva vnútra Slovenskej republiky na základe objednávky, ktorú vystavuje sekcia krízového riadenia Ministerstva vnútra Slovenskej republiky, budú svojim podpisom potvrdzovať správcovia objektov alebo nimi poverené osoby. Potvrdenie realizácie dodávateľských služieb je potrebné k fakturácii, t.j. ide o potvrdenie správcom alebo ním poverenej osoby, že uvedené služby boli reálne vykonané v objektoch Ministerstva vnútra Slovenskej republiky v danom termíne. Fakturáciu za realizáciu kontrol, tlakových skúšok a opráv hasiacich prístrojov, kontrol zariadení na dodávku vody na hasenie požiarov po ich odovzdaní do užívania a tlakových skúšok požiarnych hadíc, údržieb a prehliadok požiarnych uzáverov **v objektoch** Ministerstva vnútra Slovenskej republiky v súlade s rámcovou dohodou rieši a zabezpečuje sekcia krízového riadenia Ministerstva vnútra Slovenskej republiky.

Realizácie kontrol, tlakových skúšok a opráv hasiacich prístrojov **v služobných cestných vozidlách** Ministerstva vnútra Slovenskej republiky a následné fakturácie budú prebiehať na základe bližších informácií pri zaslaní objednávky (miesto, termín, kontaktná osoba / útvar MV SR).

* 1. poskytovať služby podľa článku 1.1 tejto Rámcovej dohody. Dodávateľ sa zaväzuje zabezpečiť pre objednávateľa kontroly, tlakové skúšky a opravy hasiacich prístrojov v súlade s vyhláškou č. 719/2002 Z.z., ktorou sa ustanovujú vlastnosti, podmienky prevádzkovania a zabezpečenie pravidelnej kontroly prenosných hasiacich prístrojov a pojazdných hasiacich prístrojov. Dodávateľ sa zaväzuje zabezpečiť pre objednávateľa kontrolu zariadení na dodávku vody na hasenie požiarov po ich odovzdaní do užívania (vnútorných, vonkajších hydrantov) a tlakové skúšky požiarnych hadíc v súlade s ustanoveniami vyhlášky Ministerstva vnútra Slovenskej republiky č. 699/2004 Z.z. o zabezpečení stavieb vodou na hasenie požiarov v znení zákona č. 562/2005 Z.z. v objektoch Ministerstva vnútra Slovenskej republiky a kontroly požiarnych uzáverov podľa vyhlášky Ministerstva vnútra Slovenskej republiky č. 478/2008 Z.z. o vlastnostiach, konkrétnych podmienkach prevádzkovania a zabezpečenia pravidelnej kontroly požiarneho uzáveru v objektoch Ministerstva vnútra Slovenskej republiky. Dodávateľ je povinný zabezpečiť náhradu poškodeného označenia, alebo doplniť chýbajúce označenie stanovišťa hasiaceho prístroja, označenie požiarnych uzáverov a označenie požiarnych vodovodov (vnútorné, vonkajšie).
  2. bezodkladne oznámiť príslušnému správcovi objektu zistené závažné nedostatky vyplývajúce z kontrol, tlakových skúšok a opráv hasiacich prístrojov, kontrol zariadení na dodávku vody na hasenie požiarov po ich odovzdaní do užívania a tlakových skúšok požiarnych hadíc a údržieb a prehliadok požiarnych uzáverov v**objektoch** Ministerstva vnútra Slovenskej republiky a určenej kontaktnej osobe závažné nedostatky vyplývajúce z kontrol, tlakových skúšok a opráv hasiacich prístrojov **v služobných cestných vozidlách** Ministerstva vnútra Slovenskej republiky.
  3. Dodávateľ po vykonaní prehliadky požiarneho uzáveru vydá potvrdenie o vykonaní prehliadky požiarneho uzáveru, v ktorom uvedie výrobcu, výrobné číslo, typ a umiestnenie požiarneho uzáveru. Po vykonaní prehliadky požiarneho uzáveru dodávateľ vykoná záznam do prevádzkového denníka požiarneho uzáveru, ktorý sa nachádza v objekte.

1. Objednávateľ je povinný:
   1. poskytnúť Dodávateľovi potrebnú súčinnosť pri poskytovaní služieb podľa tejto Rámcovej dohody, viesť evidenciu požadovaných dokladov súvisiacich s preberaním a odovzdávaním služieb, potrebnou súčinnosťou sa rozumie umožnenie prístupu osôb a vozidiel zabezpečujúce kontroly.
   2. sprístupniť miesto pre vykonanie požadovanej služby,
   3. v dohodnutom termíne prevziať plnenie služby.

**Čl. III**

**KVALITA SLUŽBY, ZÁRUKA, ZODPOVEDNOSŤ ZA NEDOSTATKY A ZA ŠKODU**

* 1. Objednávateľ je povinný nedostatky poskytnutej služby písomne oznámiť Dodávateľovi bez zbytočného odkladu po ich zistení.
  2. Oznámenie o nedostatku služby musí obsahovať:
  3. označenie a číslo rámcovej dohody,
  4. označenie a typ reklamovanej služby,
  5. číslo dodacieho listu, resp. iné určenie času dodania,
  6. číslo objednávky.
  7. Na nároky Objednávateľa z nedostatkov poskytovaných služieb sa vzťahujú príslušné ustanovenia Obchodného zákonníka.
  8. Dodávateľ sa zaväzuje vyriešiť oprávnenú reklamáciu bezplatne najneskôr do piatich (5) pracovných dní od jej uplatnenia, tzn. od doručenia oznámenia o nedostatku služby.
  9. Škody, ktoré Dodávateľ spôsobí objednávateľovi pri poskytovaní služieb, budú po dobu trvania tejto Rámcovej dohody zabezpečené poistnou zmluvou o poistení za škodu spôsobenú podnikaním, ktorú uzavrie Dodávateľ na minimálnu poistnú sumu 30 000,00 EUR.
  10. Úradne overená kópia poistnej zmluvy alebo potvrdenie príslušnej poisťovne o poistení za škodu spôsobenú podnikaním tvorí prílohu č. 3 tejto Rámcovej dohody.

**Čl. IV**

**MIESTO PLNENIA SLUŹBY**

1. Dodávateľ zabezpečí vykonanie služby v množstve a v mieste podľa písomnej objednávky jednotlivých útvarov objednávateľa.
2. Služby sa budú v prípade **objektov** MV SR vykonávať za účasti správcov objektov objednávateľa, resp. ním poverenej osoby. O realizácii vykonania služby, o termíne a čase bude  dodávateľ bezodkladne informovať  správcu  príslušného objektu a  príslušného technika  BOZP a PO Objednávateľa. V prípade **služobných cestných vozidiel** sa budú služby vykonávať za účasti kontaktnej osoby bližšie určenej pri zaslaní objednávky, ktorú dodávateľ zároveň vopred informuje o termíne a čase realizácie vykonania služby.
3. Objednávateľ objednáva služby podľa tejto Rámcovej dohody podľa svojej potreby, pričom rozhodnutie, na poskytnutie ktorých zo služieb bude objednávateľ vystavovať objednávku, prináleží výlučne objednávateľovi na základe konkrétnych okolností a podmienok zabezpečovania konkrétnych služieb.
4. Objednávateľ realizuje objednávku e-mailom, pričom táto musí obsahovať najmä tieto náležitosti:

* číslo objednávky,
* miesto poskytnutia služby,
* dátum vystavenia,
* názov, množstvo a/alebo rozsah požadovaných služieb,
* číslo a názov tejto Rámcovej dohody.

**Čl. V**

**ZMLUVNÁ CENA**

1. Maximálna celková cena tejto Rámcovej dohody je stanovená maximálne do výšky:

**....... EUR bez DPH** , slovom: .............. EUR bez DPH,

v ktorej sú započítané maximálna celková cena za výkon kontroly a tlakových skúšok hasiacich prístrojov, kontroly zariadení na dodávku vody na hasenie požiarov po ich odovzdaní do užívania a tlakových skúšok požiarnych hadíc, údržby a prehliadky požiarnych uzáverov.

* 1. Ceny za kontrolu hasiacich prístrojov musia zahŕňať všetky položky uvedené v Prílohe č. 9 k vyhláške č. 719/2002 Z. z. vrátane ceny za vystavenie „Potvrdenia o vykonaní kontroly hasiaceho prístroja“ podľa Prílohy č. 10 k vyhláške č. 719/2002 Z. z. s podpisom fyzickej osoby, ktorá má osobitné oprávnenie o odbornej spôsobilosti na vykonávanie kontroly hasiacich prístrojov vrátane dopravy osoby zodpovednej za plnenie predmetu Rámcovej dohody na miesto realizácie predmetu Rámcovej dohody, odstránenie zistených nedostatkov.
  2. Ceny za kontrolu zariadení na dodávku vody na hasenie požiarov po ich odovzdaní do užívania a tlakových skúšok požiarnych hadíc, údržieb a prehliadok požiarnych uzáverov musia zahŕňať vystavenie potvrdenia o vykonaní kontroly s podpisom oprávnenej osoby vrátane dopravy osoby zodpovednej za plnenie predmetu Rámcovej dohody na miesto plnenia, odstránenie zistených nedostatkov.

1. Ceny za vykonanie služieb a ceny náhradných dielov ( hadica a manometer) musia byť stanovené v mene EURO. K fakturovanej cene bude vždy pripočítaná DPH stanovená v súlade s všeobecne záväznými právnymi predpismi platnými v čase vykonania služby. Náhradné diely po opravách a tlakových skúškach, ktoré sa bežne poškodia vykonaním tlakovej skúšky, dodávateľ zahrnie do ceny tlakovej skúšky.
2. Ceny za vykonanie služieb sú uvedené v Prílohe č. 2 tejto Rámcovej dohody.
3. Cena za vykonanie služby je stanovená v zmysle zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov.

**Čl. VI**

**PLATOBNÉ PODMIENKY A FAKTURÁCIA**

* 1. Faktúru v dvoch vyhotoveniach vystaví Dodávateľ až po vykonaní služieb špecifikovaných v objednávke Objednávateľa a zároveň doručí vystavenú faktúru Objednávateľovi najneskôr do 30 dní od termínu dodania služby uvedeného v objednávke. Z dôvodu ukončenia príslušného rozpočtového roka doručí dodávateľ vystavenú faktúru v termíne najneskôr piaty (5) pracovný deň posledného kalendárneho mesiaca.
  2. Faktúry za vykonané služby musia spĺňať náležitosti daňového dokladu podľa zákona č. 222/2004 Z.z. o dani z pridanej hodnoty v znení neskorších predpisov. V prípade služieb vykonaných na hasiacich prístrojoch, požiarnych vodovodoch a požiarnych uzáveroch **v objektoch** budú faktúry doručované na adresu: Ministerstvo vnútra Slovenskej republiky, sekcia krízového riadenia, Drieňová 22, 826 86 Bratislava. V prípade služieb vykonaných na hasiacich prístrojoch **v služobných cestných vozidlách** budú faktúry doručované na adresu, ktorá bude bližšie špecifikovaná pri zaslaní objednávky.
  3. Faktúra bude obsahovať nasledovné náležitosti:

1. v časti objednávateľ bude uvedené Ministerstvo vnútra Slovenskej republiky, Centrálna evidencia faktúr, Pribinova 2, 812 72 Bratislava,
2. číslo Rámcovej dohody a číslo objednávky,
3. v časti textu faktúry bude uvedené, že cena je určená podľa tejto Rámcovej dohody,
4. označenie objektov objednávateľa, v ktorých boli vykonané služby s uvedením adresy,

prílohou bude kópia objednávky a originál príslušnej dokumentácie z vykonania služby, napr.: „Protokol o vykonaných prácach“, „,Správa o príslušnej kontrole“. Táto dokumentácia bude v prípade služieb vykonaných na hasiacich prístrojoch, požiarnych vodovodoch a požiarnych uzáveroch **v objektoch** obsahovať meno, priezvisko, dátum, pečiatku a podpis poverenej osoby dodávateľa, ktorá služby vykonala a meno, priezvisko, dátum a podpis správcu objektu, alebo ním poverenej osoby, ktorý realizáciu služieb za objednávateľa potvrdila. V prípade služieb vykonaných na hasiacich prístrojoch **v služobných cestných vozidlách** bude táto dokumentácia obsahovať meno, priezvisko, dátum, pečiatku a podpis poverenej osoby dodávateľa, ktorá služby vykonala a meno, priezvisko, dátum a podpis osoby bližšie určenej pri zaslaní objednávky, ktorá realizáciu služieb za objednávateľa potvrdila. Revízne správy v prípade služieb vykonaných na hasiacich prístrojoch, požiarnych vodovodoch a požiarnych uzáveroch **v objektoch** dodávateľ doručí v troch vyhotoveniach príslušnému technikovi BOZP a PO objednávateľa. Revízne správy v prípade služieb vykonaných na hasiacich prístrojoch **v služobných cestných vozidlách** dodávateľ doručí v troch vyhotoveniach osobe bližšie určenej pri zaslaní objednávky.

* 1. Cenu za dodanú službu uhradí Objednávateľ na základe faktúry do tridsať (30) dní odo dňa jej doručenia Objednávateľovi. Ak faktúra a jej prílohy nebudú obsahovať všetky dohodnuté náležitosti a náležitosti daňové dokladu, objednávateľ takúto faktúru vráti dodávateľovi s uvedením všetkých nedostatkov, ktoré sa majú odstrániť. V takomto prípade začne plynúť nová lehota splatnosti dňom riadneho doručenia opravenej faktúry.
  2. Všetky faktúry budú uhrádzané výhradne bezhotovostne prevodným príkazom na bankový účet Dodávateľa uvedený v záhlaví tejto zmluvy. Zmluvné strany sa dohodli, že faktúra sa považuje za uhradenú dňom odpísania finančných prostriedkov z účtu Objednávateľa.

**Čl. VII**

**PRAVIDLÁ PRE ZMENU SUBDODÁVATEĽA**

* 1. V Prílohe č. 5 tejto Rámcovej dohody sú uvedené údaje o všetkých známych subdodávateľoch Dodávateľa, ktorí sú známi v čase uzavierania tejto Rámcovej dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  2. Dodávateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 5 tejto Rámcovej dohody, a to bezodkladne.
  3. V prípade zmeny subdodávateľa je predávajúci povinný najneskôr do 5 pracovných dní odo dňa zmeny

subdodávateľa predložiť kupujúcemu informácie o novom subdodávateľovi a predmete subdodávok,

pričom pri výbere subdodávateľa musí predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 ZVO má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.

* 1. V prípade zmeny subdodávateľa je Dodávateľ povinný najneskôr do 5 pracovných dní odo dňa zmeny subdodávateľa predložiť Objednávateľovi informácie o novom subdodávateľovi a predmete subdodávok, pričom pri výbere subdodávateľa musí Dodávateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene..
  2. Povinnosti Dodávateľa, vrátane pravidiel výberu subdodávateľa uvedené v bodoch 7.2 a 7.3 tohto článku Rámcovej dohody platia po celú dobu trvania tejto Rámcovej dohody.
  3. Dodávateľ zodpovedá za plnenie zmluvy o subdodávke subdodávateľom tak, ako keby plnenie  realizoval sám a je povinný dodať Objednávateľovi plnenia na svoju zodpovednosť, v dohodnutom čase a v dohodnutej kvalite. Dodávateľ zodpovedá za odbornú starostlivosť pri výbere subdodávateľa ako aj za výsledok činnosti vykonanej na základe zmluvy o subdodávke.

**Čl. VIII**

**SANKCIE**

1. V prípade omeškania Dodávateľa s poskytovaním služieb vyplývajúcich z tejto rámcovej dohody je Dodávateľ povinný uhradiť Objednávateľovi zmluvnú pokutu vo výške 0,05 % z celkovej ceny podľa čl. V bod 5.1. tejto Rámcovej dohody, a to za každý aj začatý deň omeškania.
2. V prípade, ak je Dodávateľ v omeškaní s odstránením nedostatkov poskytnutých služieb podľa čl. III bod 3.4 tejto Rámcovej dohody je Objednávateľ oprávnený od neho požadovať zaplatenie zmluvnej pokuty vo výške 0,05 % z ceny tých služieb s odstránením nedostatkov, ktorými je v omeškaní a to za každý aj začatý deň omeškania.
3. V prípade neuhradenia faktúry v dohodnutom termíne splatnosti, môže Dodávateľ fakturovať objednávateľovi zákonný úrok z omeškania z dlžnej sumy za každý aj začatý deň omeškania.

**Čl. IX**

**UKONČENIE RÁMCOVEJ DOHODY**

1. Rámcovú dohodu možno zrušiť

a) písomnou dohodou účastníkov Rámcovej dohody,

b) písomnou výpoveďou,

c) písomným odstúpením od Rámcovej dohody,

* 1. Túto Rámcovú dohodu môže každý Účastník Rámcovej dohody písomne vypovedať bez udania dôvodu s výpovednou lehotou dva (2) mesiace. Dvojmesačná výpovedná lehota začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.
  2. Odstúpiť od Rámcovej dohody môže ktorákoľvek zo zmluvných strán z dôvodu podstatného porušenia Rámcovej dohody alebo z dôvodu nemožnosti plnenia Rámcovej dohody. Za podstatné porušenie Rámcovej dohody na strane Dodávateľa sa považuje porušenie akejkoľvek povinnosti stanovenej touto Rámcovou dohodou. Za podstatné porušenie Rámcovej dohody na strane Objednávateľa sa považuje omeškanie s úhradou jednotlivých faktúr, ktoré neboli uhradené najneskôr do 60. dňa od ich splatnosti. Odstúpenie od Rámcovej dohody je účinné dňom doručenia oznámenia o odstúpení od Rámcovej dohody druhej zmluvnej strane.
  3. Objednávateľ je oprávnený odstúpiť od tejto Rámcovej dohody aj v prípade, ak:

1. voči Dodávateľovi začalo konkurzné konanie alebo reštrukturalizácia,
2. Dodávateľ vstúpil do likvidácie,
3. Objednávateľ mal tri a viac Oprávnených reklamácií na poskytované služby,
4. Dodávateľ koná v rozpore s touto Rámcovou dohodou a/alebo objednávkou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni.

.**Čl. X**

**ZÁVEREČNÉ USTANOVENIA**

* 1. Rámcová dohoda sa uzatvára na dobu určitú, a to na dobu štyroch (4) rokov odo dňa nadobudnutia jej účinnosti alebo do vyčerpania finančného limitu podľa čl. V bodu 5.1 tejto Rámcovej dohody, podľa toho, ktorá skutočnosť nastane skôr.
  2. Zmluvné strany si do piatich (5) dní od nadobudnutia účinnosti tejto Rámcovej dohody oznámia kontaktné osoby.
  3. Meniť a dopĺňať Rámcovú dohodu je možné robiť len písomne vo forme očíslovaných dodatkov k Rámcovej dohode, ktoré sa stanú jej neoddeliteľnou súčasťou.
  4. V prípade, že počas trvania Rámcovej dohody nastane taká právna skutočnosť, ktorá bude mať za následok zmenu Rámcovej dohody, zmluvné strany budú postupovať v zmysle § 18 zákona č. 343/2005 Z.z.
  5. Práva a povinnosti zmluvných strán, pokiaľ táto Rámcová dohoda neupravuje inak, sa riadia ustanoveniami Obchodného zákonníka, zákona č. 343/2005 Z.z. a ostatných všeobecne záväzných právnych predpisov platných na území Slovenskej republiky.
  6. Táto Rámcová dohoda je vyhotovená v piatich (5) rovnopisoch s platnosťou originálu, dva (2) rovnopisy zostanú Dodávateľovi a tri (3) rovnopisy zostanú Objednávateľovi.
  7. Táto Rámcová dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z.z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Rámcovú dohodu zverejní objednávateľ.
  8. Zmluvné strany prehlasujú, že si túto Rámcovú dohodu prečítali, jej obsahu porozumeli a na znak súhlasu ju vlastnoručne podpisujú.
  9. Rámcová dohoda má nasledujúce prílohy, ktoré tvoria jej neoddeliteľnú súčasť:
     1. Príloha č. 1 - Opis predmetu zákazky (predmet plnenia Rámcovej dohody)
     2. Príloha č. 2 – Štruktúrovaný rozpočet predmetu zákazky.
     3. Príloha č. 3 - Úradne overená kópia poistnej zmluvy alebo potvrdenie príslušnej poisťovne o poistení za škodu spôsobenú podnikaním.
     4. Príloha č. 4 platné osobitné oprávnenie o odbornej spôsobilosti (úradne overenú kópiu) na opravu, plnenie a kontrolu hasiacich prístrojov,
     5. Príloha č. 5 – Zoznam subdodávateľov

V Bratislave dňa ........................... V Bratislave dňa .........................

Za dodávateľa Za objednávateľa

-–––––––––––––––––––– –––––––––––––––––––––

Ing. Martin Fleischer

generálny riaditeľ sekcie ekonomiky MV SR